GiliGold/VAD_KnessetCorpus huggingface dataset:
דורית גרינברג-ליס:      << יור >> פנינה תמנו (יו"ר הוועדה לקידום מעמד האישה ושוויון מגדרי): << יור >>        צריך לשים לב שגל הפיטורין של ניצבים היה ב-2016 - 2017, אם אינני טועה
דורית גרינברג-ליס:  הביקורת נעשתה על שנת 2021 - 2022
דורית גרינברג-ליס:  זאת אומרת שההרתעה אינה קיימת
דורית גרינברג-ליס:  אם 22% ממשרתות החובה במשטרה מציינות כי הן חוו פגיעה, אנחנו כנראה לא בכיוון הנכון
דורית גרינברג-ליס:  יש פער
דורית גרינברג-ליס:  פיטורין של ניצבים אמורים להעביר מסר מאוד מאוד רציני, אבל אנחנו עדיין לא במקום טוב
דורית גרינברג-ליס: אשמח להתייחס
דורית גרינברג-ליס:  קודם כול, בשנה האחרונה, ממש לאחרונה, פוטר תת ניצב בגין עבירה של הטרדה מינית
דורית גרינברג-ליס:  אני ממש רוצה להתייחס לדברייך, אבל לפני כן חשוב לי להגיד שאין לנו מחלוקת באשר למהות הדוח
דורית גרינברג-ליס:  להיפך, הוא דוח חשוב ונוקב
דורית גרינברג-ליס:  הוא דוח חשוב
דורית גרינברג-ליס:  הוא נמצא במרכז הקשב, וחשוב  באמת שאנחנו נתקן ונטפל בליקויים
דורית גרינברג-ליס:  יחד עם זאת, אנחנו חלוקים באשר לנתונים שעומדים בבסיס הדוח, ואסביר בקצרה רק כדי להבין
דורית גרינברג-ליס:  השאלון, שממנו נגזרו הנתונים, הופץ לכ-13,000 איש,  כאשר בפועל אני יודעת שענו עשרה, אבל אומר יובל היום במצגת 14
דורית גרינברג-ליס: 4% - 1,907 משיבים, בפיזור רחב של שנים, כך שהתמונה לא מייצרת קודם כול תמונת מצב אד הוק כי זה משתרע על פני מספר שנים
דורית גרינברג-ליס:  לעומת זאת, הסקר המשטרתי, שנערך ב-2021, הוא סקר בו שיעור המשתתפים היה בין ל-80% ל-90%
דורית גרינברג-ליס:   הוא היה נכון לאותה שנה, כאשר 50% ממשרתי החובה ענו על הסקר
דורית גרינברג-ליס:  בנוסף, בתוך הסקר, בחלק מהפרמטרים, ישנו ערבוב נתונים בין המשטרה לבין שב"ס, עד כדי כמעט היעדר יכולת הפרדה
דורית גרינברג-ליס:  קרי, תמונת המצב בדוח המבקר, ואני מדברת כרגע לגבי משטרת ישראל, שהיא מושתת על גבי הנתונים, לטעמנו, איננה מציגה את המצב
מירב בן ארי: לא הבנתי
מירב בן ארי:  איפה הסקר שלכם? איפה הממצאים שלכם?
דורית גרינברג-ליס: בעוד שממצאי סקר מבקר המדינה עולה כי 27%  ממשרתות החובה במג"ב ו-22% ממשרתות החובה במשטרה חוו פגיעה, הרי שממצאי סקר האקלים הארגוני שלנו בשנת 2021 מדווחים שאחוז הטרדות מיניות עמד על 6
דורית גרינברג-ליס: 4% בלבד
הר מלך: איך את מסבירה את הפער הזה?     << יור >> פנינה תמנו (יו"ר הוועדה לקידום מעמד האישה ושוויון מגדרי): << יור >>        זה פער רציני מאוד
דורית גרינברג-ליס:   	אנחנו נתייחס לזה
דורית גרינברג-ליס:  זה פער מאוד רציני, והוא מהותי, אקוטי ודרמטי
דורית גרינברג-ליס:       << יור >> פנינה תמנו (מנהלת הוועדה לקידום מעמד האישה ושוויון מגדרי): << יור >>        הוא מאוד מהותי מבחינתכם כארגון, הוא לא כול כך מהותי מבחינתנו, ואסביר לך גם למה
דורית גרינברג-ליס:  כרגע המשטרה לא מדווחת, לא לוועדה לקידום מעמד האישה,  לא לשום גוף חיצוני
דורית גרינברג-ליס:  את מדברת על נתונים פנים ארגוניים
מירב בן ארי:  החוק שלי מדבר על זה שהמשטרה ושב"ס ידווחו לוועדה לביטחון פנים
מירב בן ארי:  החוק הזה גם עבר  בקריאה ראשונה
מירב בן ארי:      << יור >> פנינה תמנו (יו"ר הוועדה לקידום מעמד האישה ושוויון מגדרי): << יור >>        לא, יש חוק להטרדה מינית
מירב בן ארי:   לא,  החוק לא כפוף
מירב בן ארי:  תאמיני לי
מירב בן ארי:  אני מבינה בארגוני בט"פ
מירב בן ארי:   החוק לא מכפיף, לא את שב"ס ולא את המשטרה, לדווח לוועדת הכנסת
מירב בן ארי:  זה לא כמו אוניברסיטאות וזה לא כמו הצבא
מירב בן ארי:  גם הצבא, ותסביר תיכף היוהל"ם, לא מחויב
מירב בן ארי:  יש איזה קונסטלציה
מירב בן ארי:  אבל הם מדווחים
מירב בן ארי:  אנחנו ביקשנו בכנסת העשרים-וארבע, בחוק שלי, ששב"ס ומשטרה ידווחו לוועדה  לבט"פ
מירב בן ארי:  החוק עבר קריאה ראשונה
מירב בן ארי:  יש לו גם דין רציפות לכנסת הזו
מיקי לוי:   תוציאו חוק מטעם הוועדה
מירב בן ארי:      החוק עבר והיתה התנגדות של המשטרה
מירב בן ארי:  ואם יש לך נתונים חשובים, כפי שאת אומרת, את צריכה ללכת הביתה למשטרה, שאני מכירה אותה מצוין, ולהגיד להם: אנחנו צריכים לדווח
מירב בן ארי:  כי הדיווחים שלכם זה שקיפות
מירב בן ארי:  ואז את מראה: ראשית, דיווחנו
מירב בן ארי:  איפה ניקול? ייאמר לזכות שב"ס שהוא אמר: אין בעיה
מירב בן ארי:  אנחנו באים ומדווחים לוועדה בשביל השקיפות הציבורית
מירב בן ארי:  אחת המסקנות שלך מהדיון זה האם המשטרה מוכנה
מירב בן ארי:  ואם כן, ידווחו
מירב בן ארי:      << יור >> פנינה תמנו (יו"ר הוועדה לקידום מעמד האישה ושוויון מגדרי): << יור >>        מירב, זה בדיוק מה שאמרתי
מירב בן ארי:  בסופו של דבר, זה לא צריך להיות מבוסס על רצון טוב
מירב בן ארי:  אדוני יושב-ראש הכנסת לשעבר, אנחנו צריכים לדרוש כחברי כנסת וככנסת
מירב בן ארי:  זו צריכה להיות חובה בסיסית
מירב בן ארי:  אגב, גם בשבילכם
מירב בן ארי:  זה כלי עזר מאוד משמעותי, בין אם זה דיווח לוועדה לקידום מעמד האישה, ואני אתעקש באופן טבעי, ובין אם זה לוועדת הפנים
מיקי לוי:   אני יכול כבר להגיד לך את דברי הסיכום שלי
מיקי לוי:  מה שאנחנו עושים כאן הוא לא מספיק
מיקי לוי:  זה נושא כבד מאוד
מיקי לוי:  אתם תקבעו פגישה עם מבקר המדינה לטיוב הנתונים, כי אני לא יודע כמה הדרכות, כמה טיפולים, מה עשיתם
מיקי לוי:  זה נחמד שאמרת לי את זה בכותרת
מיקי לוי:  אני מאמין לך, אבל אני רוצה מספרים ונתונים
מיקי לוי:  אני יודע איך זה עובד
מירב בן ארי: ושידווחו
מירב בן ארי:       << יור >> פנינה תמנו (יו"ר הוועדה לקידום מעמד האישה ושוויון מגדרי): << יור >>        אתם זכיתם היום לשני יושבי-ראש: בית הלל ובית שמאי
מירב בן ארי:  אני לא מאמינה
מירב בן ארי:  פער של 6%  מול משרד מבקר המדינה, שהוא משרד מאוד רציני
מירב בן ארי:  הוא מגיע לנתונים
מירב בן ארי:  הם פוגשים בשטח
מירב בן ארי:  הם פגשו באופן בלתי אמצעי, בלי מפקדים
סימון דוידסון: פנינה, זה פער של 18%
מיקי לוי:   אני כבר אומר לך: תחליפו טלפונים
קריאה:   אנחנו בקשר רציף
מיקי לוי:   בעוד תשעה חודשים אני מקיים כאן דיון מעקב
מיקי לוי:        << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        	אנחנו נעשה בוועדה שלנו עוד לפני
מיקי לוי: הם לא יספיקו, הם צריכים להעביר הדרכות
יובל חיו: אני חייב לומר כי זו הערה יסודית
יובל חיו:  אנחנו לא בחנו את הסקר של המשטרה
יובל חיו:  אנחנו לא בחנו אותו מתודולוגית, וחזקה שזה סקר משמעותי
יובל חיו:  העבודה של משרד מבקר המדינה היתה עם הכוח הסטטיסטי שלנו ועם חברה סטטיסטית מקצועית שליוותה ותיקפה כל ממצא
מיקי לוי: אתם תעשו את זה אחר כך
יובל חיו: אבל חשוב  לי מאוד לומר, גם בהיבט של המדגמים, וגם בהיבט של רמת הוודאות בהתאם לתקני התיקוף, וגם בהיבט של המחקרים המשווים שקיימנו, שאנחנו יושבים
יובל חיו:  אין ממצא בדוח שהוא לא מתוקף סטטיסטית לפי כל המתודולוגיות
שרון ניר: הדבר שאולי שחסר זה שכשמדברים על סקרים, מסתכלים על העולם הגדול ועל החברה בכלל
שרון ניר:  יש אופי מסוים לדיווח  על הטרדות מיניות  אני לא שמעתי לא אחת על סקר של "אחת מאחת", ולכן חשוב לתת איזשהו סוג של קונטקסט לכולנו על סקרים שעוסקים בהטרדות מיניות כי זה באמת רעה חולה, תופעה חברתית חמורה, וצריך להבין את הכול
שרון ניר:  ואז אפשר באמת להתכנס לדיון ענייני ובאמת להגיד איך באמת מייצרים את הדבר הזה שנקרא סביבה ומכבדת
שרון ניר:  אולי את זה תוסיף
יובל חיו: הנתונים שהניח משרד מבקר המדינה תואמים לנתוני צה"ל
יובל חיו:  הם גם נמצאים בהשוואה לסקרי למ"ס
יובל חיו:  יש פה הרבה מאוד עוגנים שצריכים להביא גם את משטרת ישראל אולי לבחון את הדברים בעין אחרת
מיקי לוי: יובל, הוא אשר אמרתי
מיקי לוי:  אני לא מבקש מכם, אני מחייב אתכם לשבת יחד לסיעור מוחות, לבדוק את הנתונים, כדי שנבוא לפעם הבאה עם קו מיושר
מיקי לוי:  אחרת, אנא אנו הולכים? מה אנחנו צריכים לעשות? לא רק הנתונים חשובים פה
מירב בן ארי: לא רק זה, המשטרה גם חייבת להיות שקופה בנושא הזה
מירב בן ארי:  לא סתם בדקתי עם היוהל"ם פה
מירב בן ארי:  היא לא מחויבת והם מגיעים לכנסת
מירב בן ארי:  המשטרה נמצאת בשנת 2023
מירב בן ארי:  יבואו לוועדה לביטחון פנים ארגוני ביטחון הפנים וידווחו: ראשית, על הטרדות, ושנית, מה עושים
מירב בן ארי:      << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        מירב, מי שאחראי על החוק זה הוועדה
מירב בן ארי:  לא ננהל פה את הוויכוח
מירב בן ארי:  בסוף הדיווח יהיה לוועדה
מירב בן ארי:   זה בזבוז זמן כי את החוק אני מכירה
מיקי לוי:   חברות הכנסת, תנהלו אחר כך ויכוח
מיקי לוי:  זה לא פשוט בשבילי להיות בין שתי חברות הכנסת, אבל אני יכול להאציל את סמכותי
מיקי לוי:  תסיימי, בבקשה
דורית גרינברג-ליס: עדיין חשוב להגיד שהמחלוקת היא לשם שמיים בלבד
דורית גרינברג-ליס:  המספרים הם לא חזות הכול
דורית גרינברג-ליס:  וגם אם יש מחלוקת בינינו בעניין הזה, חשוב להדגיש שכל מקרה הוא עולם ומלואו, ולכל מקרה צריך להתייחס בכובד ראש וברצינות הנדרשת
דורית גרינברג-ליס:  צריך לתת את הדעת, והתחילה לומר זאת חברת הכנסת שרון, שמדובר בעבירת חשיפה
דורית גרינברג-ליס:  זאת אומרת, ככל שמתלוננות תרגשנה בטוחות יותר להגיש תלונה בשל מעטפת טיפולית רחבה ואקלים ארגוני שמאפשר, אנחנו נראה עלייה בשיעור הדיווחים
קריאה:   נכון, ולכן 6% זה גרוע מאוד
קריאה:  אתם צריכים לבדוק את עצמכם
דורית גרינברג-ליס: בזה יש דווקא להעיד על האמון שחשים משרתי החובה במערכת המשטרתית
דורית גרינברג-ליס:      << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        סליחה, אני מתנצלת אבל זה הסגנון שלי
דורית גרינברג-ליס:  את אומרת מילים יפות, אבל אני רוצה לדעת מה אתם כארגון עושים
דורית גרינברג-ליס:   בפער הזה של בין 6% ל-22%,  אני אקח את החומרא ולא את הקולא כי אנחנו מדברים על נושא מאוד קריטי של בנות 18 שאנחנו שולחים אותן גם כך למערכות קשות מאוד
דורית גרינברג-ליס:  בסוף הן מושאלות על ידי הצבא
דורית גרינברג-ליס:  את לא מצליחה להביא לי מה אתם עושים
דורית גרינברג-ליס:  אולי אתם לא עושים ובגלל זה אתם מגיעים ל-6%
דורית גרינברג-ליס:  לכי ללב העניין, עם כל הכבוד למילים הגבוהות
דורית גרינברג-ליס: ביום שני האחרון, לפני יומיים, אנחנו ערכנו ועדת מעקב לגבי הדוח בראשות הסמפכ"ל, בו השתתפו כל הגורמים הרלוונטיים לדוח הזה
דורית גרינברג-ליס:  דנו בכל הליקויים שעלו מהדוח
דורית גרינברג-ליס:  הסמפכ"ל התווה דירקטיבות להמשך טיפול ותיקון ליקויים, ויתקיימו דיוני המשך בראשותו
דורית גרינברג-ליס:  רצית לשמוע מה אנחנו עושים במשטרת ישראל בשביל לטייב ולתקן את הליקויים, ולכן אני מבקשת להעביר את רשות הדיבור לרמ"ד מניעת הטרדה במשטרה, סנ"צ ורד ויניקוב
מיקי לוי: אנחנו לא נצליח לסיים אפילו חצי
דורית גרינברג-ליס: כבוד היושב-ראש, זה קצר אבל זה חשוב
מיקי לוי:   בסדר גמור
מיקי לוי:  ניתן לה שתי דקות וחצי
מיקי לוי:  חבר הכנסת דלל, שתי דקות, בבקשה
אלי אפללו:  שתי דקות, לא צריך יותר
אלי אפללו:  קודם כול, תודה רבה ליו"ר הוועדה לביקורת המדינה מיקי לוי, וגם לפנינה תמנו שטה, יו"ר הוועדה למעמד האישה
אלי אפללו:  זה נדיר שבכנסת יש ועדות משותפות, ואני שמח שזה באמת נעשה בנושא הזה
אלי אפללו:       איזה אימא או אבא ירצו לשלוח ילדה למשטרה, לצבא או להתגייס למשטרה ולצבא? התופעות שראינו פה הן תופעות מסוכנות ומטרידות
אלי אפללו:  אם אנחנו רוצים חברה בריאה, חברה מתוקנת, אנחנו חייבים לתקן את הליקויים, ומייד
אלי אפללו:  אנחנו צריכים לדעת מה עושים, איך עושים, ומעקב אחרי הדברים
אלי אפללו:  הטרדה מינית היא עבירה פלילית בספר החוקים שלנו
אלי אפללו:  אבל היא רצח
אלי אפללו:  היא עבירת רצח
אלי אפללו:  זו פגיעה בנפש ובנשמה של אותן צעירות, ואת זה אנחנו צריכים להבין ולשמוע
אלי אפללו:   גם אתם צריכים לשמוע כי כך אנחנו צריכים לפעול
אלי אפללו:  כי אם היה פה רצח, אולי הכול היה משתנה
אלי אפללו:  אבל צריך להכניס את זה לראש של כולנו
אלי אפללו:  זה רצח של הנפש, וכך צריך לפעול
אלי אפללו:  חייבים לנהוג בשקיפות
אלי אפללו:  לא צריך להתבייש
אלי אפללו:  אני חושב שהמשטרה לא הפיקה את הלקחים שלה מהשנים האחרונות
אלי אפללו:  היו לא מעט ניצבים במשטרה שהטרידו, והמשטרה היתה אז צריכה להפיק לקחים ולטפל
אלי אפללו:  לא באותם ניצבים, זה לא מעניין, אבל במערכת, במנגנון
אלי אפללו:  את זה צריך לעשות, ומהר
אלי אפללו:  תודה רבה, יושבי-הראש
מיקי לוי: תודה רבה לך
מיקי לוי:  בבקשה, זריז
מיקי לוי:  אני חייב לשמוע את השב"ס ואת  צה"ל, ויש לי פה רשימה גדולה
ורד ויניקוב: בוקר טוב
ורד ויניקוב:  אני ראש מדור מניעת הטרדה מינית
ורד ויניקוב:  המשטרה הפיקה לקחים והמשטרה עשתה כברת דרך מאוד מאוד ארוכה
ורד ויניקוב:  אני יכולה להוכיח את זה דרך אופי הדיווחים בפועל שאני והצוות שלי והממונות שפרוסות בכל הארץ מטפלים בהם יום יום
ורד ויניקוב:  יום יום
ורד ויניקוב:   קודם כול, אנחנו אחראים על המוגנות של המשרתים וגם על תחושת המוגנות שלהם
ורד ויניקוב:  יש לפעמים פער
ורד ויניקוב:  האופן שבו נפגעת תופסת את הצדק שאמור להיעשות,  לא תמיד, כפי שגם הציג המבקר, מתיישב בקנה אחד עם ההליך הפלילי, עם סוגיית הראיות
ורד ויניקוב:  אבל אצלנו, בתוך המשטרה, אין דיווח שלא מטופל
ורד ויניקוב:  אם הוא לא יכול להיות מטופל בערוץ הפלילי, הוא מטופל בערוץ המשמעתי או בערוץ הפיקודי
ורד ויניקוב:  כשאני מסתכלת על תמונת הדיווחים והיום רואה עלייה, לא רק בהיקף הדיווחים, אלא בהיקף הדיווחים המינוריים, וכל  אירוע הוא חשוב
ורד ויניקוב:  אבל אם דיברו פה כאן על הטרדה סביבתית, אם שוטר מוצא לנכון לממש את חובת הדיווח שמוטלת עליו בזה שהוא מדווח על כך שסיפרו במסדרון בדיחה עם ספק קונוטציה מינית, זה אומר שיש עלייה במודעות, ברגישות
ורד ויניקוב:       << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        הגיעה חיילת בחובה ששובצה בתחנה, שחוותה הטרדה מילולית על בסיס יום יומי או הטרדה אחרת יותר חמורה
ורד ויניקוב:  למי היא מדווחת?
ורד ויניקוב: יש לנו מערך של 250 ממומנות בכל רחבי הארץ
ורד ויניקוב:  כלומר, במשטרת ישראל
ורד ויניקוב:  אני מכירה את התמונה הארצית
ורד ויניקוב:  זה מספר חסר תקדים
ורד ויניקוב:  בכל יחידת קצה יש ממונה
ורד ויניקוב:  בנוסף, ניתנת לה הזכות
ורד ויניקוב:      << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        האם כל חיילת, לפני שהיא משובצת, לפני שהיא עוברת מצה"ל אליכם, מקבלת פק"ל למי היא יכולה לפנות?
ורד ויניקוב: ראשית, כן
ורד ויניקוב:  שנית, במסגרת קמפיין הסברה מאוד גדול שאנחנו עושים ממש בימים אלה, יש  לי דוגמה, אני אשמח להראות, אנחנו הפקנו גם פנקס כיס ייחודי לנושא הזה לכל מתגייס ומתגייסת
ורד ויניקוב:  אנחנו ננגיש להם בתקופה הקרובה גם סרטונים שמדברים בשפה שלהם, מונגשים באופן מקוון
ורד ויניקוב:  יש פעילות הסברה מאוד אינטנסיבית, שחלקה ממוקד ספציפית באוכלוסייה הזו
ורד ויניקוב:  יש גם אפשרות בתחום הזה לפנות לאו דווקא לממונה שנמצאת ביחידה
ורד ויניקוב:  אנחנו הפקנו ממש לאחרונה - - -     << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        מהו טווח הזמנים לטיפול?
ורד ויניקוב: הטיפול שלנו הוא מיידי
ורד ויניקוב:  ברגע שמגיע דיווח, תוך פחות מ-48 שעות
ורד ויניקוב:      << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        האם פונים אליה חזרה תוך 48 שעות?
ורד ויניקוב: לא
ורד ויניקוב:  אליה - מיידית
ורד ויניקוב:  ממש מיידית
ורד ויניקוב:   זאת אומרת, ברגע שמגיע דיווח
ורד ויניקוב:  אני יודעת שהזמן קצר, אבל אני חייבת להדגיש את זה
ורד ויניקוב:  חובת הדיווח שמשטרת ישראל מטילה על אנשיה, האומרת שאם אתה כצד ג' נחשפת לפגיעה או להטרדה, או הנפגעת עצמה סיפרה, ואם אתה, המפקד, אפילו שמעת שמועה, זה מחייב אותך לדווח, ואם לא, אתה עובר עבירה משמעת, מגדילה באופן משמעותי את המספרים
ורד ויניקוב:  יתרה מזה, גם דיווח שהמשפטנית אצלנו קוראת אותו ואומרת בסוף שאין עבירה, עדיין יטופל
ורד ויניקוב:      << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        לפי הממצאים שלכם, כמה מכלל התלונות זה מגורם ג' שהיה עד?
ורד ויניקוב: אנחנו ממש עכשיו בעיבוד נתוני השנה
ורד ויניקוב:  אני לא יודעת להגיד מספר מדויק
ורד ויניקוב:  אבל לא מעט
ורד ויניקוב:  לעניין היעד המספרי –בעיניי, היעד המספרי צריך להיות צמצום הפער בין מי שמדווח שנפגע בסקר אנונימי  או ההשערה לגבי היקף התופעה על פי תמונת מצב בעולם וכו', לבין הדיווחים בפועל
ורד ויניקוב:  חייבים להבין
ורד ויניקוב:  בסוף לי יש בוודאות עלייה בדיווחים
ורד ויניקוב:       << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        תביאי לנו את הפילוח
ורד ויניקוב:  אמרת שאתם באמצע פילוח הנתונים
ורד ויניקוב:   של השנה
ורד ויניקוב:      << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        אני רוצה שתגידו לי בסוף את הדברים הבאים: כמה קיבלתם  דרך גורם ג',  כמה באופן ישיר על ידי אותה חיילת, וכמה מתוך החיילות האלה הרגישו מאוימות ולא יכלו לקום בבוקר ולחזור אחר כך
ורד ויניקוב:   כי בסוף אומץ לב של מי שמוטרד או מוטרדת לחזור למקום העבודה, כשמדובר בשוטרים שגדולים מהם בעשרות שנים לפעמים, הוא קשה מאוד
ורד ויניקוב:  הייתי  רוצה שתגישו לנו את פילוח הנתונים של הדבר זה
ורד ויניקוב: כל דיווח שמגיע אלינו, גם מצד ג', קצינת בריאות הנפש, קצינת מע"ן אצלנו, מוסמכת מערך הקב"נים בצבא, פונה באופן יזום, ואנחנו לא מוותרים על אף נפגעת, גם אם היא בעצמה לא מעוניינת
ורד ויניקוב:  המעטפת שהיא מקבלת לא תלויה לא בעובדות עצמן ובכוונת הנילון ובערוץ המשפטי, וגם לא בשאלה האם היא מוכנה להתלונן או לדווח
ורד ויניקוב:  ההבחנה הזו בין המונח "דיווחים" למונח "תלונות" היא הבחנה מאוד חשובה
מיקי לוי:  חברת הכנסת ברביבאי, בבקשה
אורנה ברביבאי: משהו מתודולוגי באופן שבו אנחנו מתייחסים לדיון הזה מחייב רגע הסתכלות אחרת
אורנה ברביבאי:  ואני מציעה גם לך, פנינה
אורנה ברביבאי:   אני חושבת שהחשיבות של הדיון הזה היא דרמטית
אורנה ברביבאי:  אבל זה כאילו אנחנו באקדמיה
אורנה ברביבאי:  יושבים פה גופים ביטחוניים ומספרים מה הם עושים, כשהממצאים החמורים, כפי שהם מוצגים, כאילו הם לא קשורים לציר של העשייה
אורנה ברביבאי:  אף אחד לא אומר שהצבא, המשטרה, השב"ס, לא עושה פעילות בתחום הזה
אורנה ברביבאי:  אבל הונחה פה פצצה האומרת: חוסר אמון מוחלט בין מה שאומרים הגופים הביטחוניים לבין הדגל השחור שמרימות הצעירות האלה
אורנה ברביבאי:  זה מגדרי, ובואו נדבר במונחים של נשים כי עיקר ההטרדות הן של נשים
אורנה ברביבאי:  עם כל הרצון להגיד: כולם מוטרדים, אנחנו מבינים שהתופעה בעיקרה היא תופעה של פגיעה בנשים על רקע היותן נשים
אורנה ברביבאי:  בואו לא נצמצם את העניין
הר מלך: או על רקע היותן יהודיות בכלא גלבוע
אורנה ברביבאי: אני רוצה למקד את העניין
אורנה ברביבאי:  כשאנחנו מדברים על תופעה כול כך חמורה, בואו נדבר על הדבר עצמו
אורנה ברביבאי:  על פער בין היקף העשייה שהארגונים הביטחוניים, ואני רוצה לבדל ולהתייחס באופן שונה בין המשטרה והשב"ס לבין צה"ל כי גם בעניין הזה יש לי מה להגיד, לבין חומרת הדברים שהביא מבקר המדינה
אורנה ברביבאי:  בכוונה אמרתי: עזבו לרגע את הנתונים
אורנה ברביבאי:  בסוף הנחת העבודה שלי היא שמבקר המדינה מציג נתונים
אורנה ברביבאי:  הם מתוקפים ויש להם בסיס
אורנה ברביבאי:   ואם יש פער, צודקים היו"רים פה של שתי הוועדות, שנכון שהם מתכנסים ביחד על הדבר הזה, לדרוש את הדיוק בנתון
אורנה ברביבאי:  אבל ההנחה של כולנו פה היא שגוף כמו מבקר המדינה שם נתונים שהם משקפים מציאות
אורנה ברביבאי:  אם הם משקפים את המציאות, איך אנחנו מסבירים את הפער באי האמון של חיילות חובה, ששירות החובה הוא הכרח? הן לא הלכו לטיפול בפארק בארגונים האלה, הן התגייסו לשירות חובה
אורנה ברביבאי:  מישהו עשה מה שעשה, והן אומרות למערכת: אנחנו לא מאמינות למערכת שהיא עושה את כל מה שהיא צריכה לעשות, על אף שהמערכת הביטחונית אומרת כך
אורנה ברביבאי:  ולא רק זה, אנחנו גם לא מדווחות בהיקף גדול, לפי הנתונים שאתם מציגים, משום שאנחנו לא מאמינות שאם נדווח אז ייעשה עם זה משהו שנדרש ושיגן עלינו
אורנה ברביבאי:  בעיניי, זה עיקר הדיון
אורנה ברביבאי:  אני מציעה לכם כיו"רים לכוון את הדיון לשאלה איך יכול להיות שהפער הוא כזה גדול
אורנה ברביבאי:       אני לא שמעתי את השב"ס ואת הצבא
אורנה ברביבאי:  אחרי עשרות שנים של שירות בצבא ועיסוק בתחום הזה של הטרדות מיניות, וגם היתה לי שיחה איתך, יועצת הרמטכ"ל לענייני מגדר, אני חושבת שהפער בין היקף העשייה בצבא לאופן שבו הוא משתקף ציבורית, הוא באחריות הצבא
אורנה ברביבאי:  אם יש סקר שלא מוצג בו גם העניין הסובייקטיבי כפי שהחיילת מגדירה אותו, שימו אותו על השולחן
אורנה ברביבאי:  אילו אני עכשיו בצבא, אני אומרת: שימו אותו על השולחן
אורנה ברביבאי:  כי זה נראה שמצד אחד מוצג היקף הפעילות בהיבטים פורמליים, ומצד שני, כאילו לא מוצג אותו סקר
אורנה ברביבאי:  אין לכם מה להתבייש
אורנה ברביבאי:  אני חושבת שהיקף העשייה הוא חסר תקדים
אורנה ברביבאי:  אני גם חושבת שיש ללמוד מהיקף הפעילות שנעשית בגופים הביטחוניים כאיזשהו מכוון
אורנה ברביבאי:  אני רק חושבת שהמשמעות שנוצרה כאילו הצבא מסתיר, היא רעה לצבא, היא רעה לחיילות
אורנה ברביבאי:  תציגו על השולחן כל דוח מחקר שאתם עושים ביוזמתכם
אורנה ברביבאי:  אני יודעת שחלק חושבים אחרת ממני
אורנה ברביבאי:  אבל עניין האסירים לא נדון פה
אורנה ברביבאי:  להבנתי, כל עוד לא הוצג האופן שבו אסירים יכולים להמשיך ולפגוע בחיילות שמשרתות בשב"ס, הדבר הזה צריך להיעצר מייד
אורנה ברביבאי:  לו אני ראש אכ"א היום, ואני יודעת שיש מי שלא אוהב את זה, לא הייתי שולחת חיילות לשב"ס עד שהיו מוכיחים לי שהעירוב הזה בין אסירים לחיילות הוא כזה שלא מאפשר פגיעה בהן
אורנה ברביבאי:       << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        תודה לחברת הכנסת ברביבאי
אורנה ברביבאי:  את היית אמונה על עשרות ומאות אלפי חיילים
אורנה ברביבאי:  יכול להיות שראש אכ"א צריך להבין את הנתונים, וש-38% ממשרתי החובה בארגון שלכם נמצאים במצב שהם מדווחים ומדווחות שהם נפגעים, ויכול להיות שצריך לעצור
אורנה ברביבאי:  אני יודעת ששר הביטחון היוצא הקים את הוועדה, אבל אנחנו פה במצב שזה לא דגל אדום בוהק, אלא זה מצב שהוא בלתי מתקבל על הדעת
אורנה ברביבאי:         תמי, נציגת שב"ס, בבקשה
תמי עזרא:  שמי תמי עזרא
תמי עזרא:  קודם כול, אני באמת חושבת שמדובר בדיון חשוב ובנושא חשוב גם ברמה הלאומית
תמי עזרא:  אני חייבת לציין שנושא הטרדות מיניות נמצא בשיח הארגוני בשירות בתי הסוהר בכל עת, ובטח ביתר שאת בשנה האחרונה
תמי עזרא:  נציבת שב"ס, עוד לפני הפעולות השונות והביקורות שהיו, כבר החליטה לקחת את הנושא הזה בצורה מאוד מאוד אחראית ורצינית
תמי עזרא:  הוקם כבר צוות בסוף השנה שעברה על ידה לטפל בכל נושא המוגנות בשירות בתי הסוהר
תמי עזרא:       מבחינת המדיניות הקיימת – כל מקרה באמת מטופל באופן רגיש ומקצועי כלפי המוטרדת או המוטרד, ובאפס סבלנות כלפי הנילון
תמי עזרא:  אני חייבת לציין שזה כולל טיפול משמעתי, אבל כלל המקרים עוברים ליח"ס
תמי עזרא:  אנחנו מקבלים את ההנחיות מיח"ס ואנחנו ממשיכים לפעול בהתאם
תמי עזרא:  רק בשנת 2022 פוטרו 12 אנשי סגל
תמי עזרא:  יח"ס היא היחידה לחקירות סוהרים
תמי עזרא:  הכול כמובן מתבצע, וגם הטיפול, בכפוף לאישורם, ואנחנו גם מבצעים את האמצעים המינהליים
תמי עזרא:  אני אציין שבכל מצב ובכל מקרה, קלה כבחמורה,  ברגע שיש תלונה, אותו נילון מועבר מיידית מתפקידו
תמי עזרא:  אנחנו עושים את זה כדי לעשות איזושהי הפרדה עד לכל נקיטה כזו או אחרת על פי ההנחיות שאנחנו מקבלים
מירב בן ארי: אגב, ההעברה ישר מתפקיד ברגע שמתקבלת תלונה לא קיימת לא בצבא ולא במשטרה
מירב בן ארי:      << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>
מירב בן ארי: מה היחס בתוך התלונות בין משרתי ומשרתות חובה שנפגעות מאסירים אל מול דווקא מתוך הסגל?
תמי עזרא: ברשותך, כבר נגיע לזה
תמי עזרא:  אני כן אגיד ששירות בתי הסוהר הוא שונה
תמי עזרא:   מדובר במערכת ביטחונית שהיא דומה לאחרות, אבל יש באמת נושא האסירים, שזה גם נושא שאנחנו נותנים לו ביטוי
תמי עזרא:  הנהלים הפנימיים שלנו משתנים, וישתנו, בעקבות הדברים האלה
תמי עזרא:  חשוב לי מאוד לציין שבמהלך השנה היו גורמים שונים שבדקו
תמי עזרא:  היו ועדות, שלחלקן הייתי שותפה
תמי עזרא:  ואני חייבת להגיד שבכלל הביקורים, וחלק גם נמצאים כאן, נפגשו עם סגל מאוד מאוד מחויב, בדגש על סוהרי החובה
תמי עזרא:  נערכו שיחות בלתי אמצעיות בהן לא היו נוכחים, ובאמת דיברו על שביעות רצון גבוהה של המשרתים
תמי עזרא:  כ-60%, ואף למעלה מכך, מעוניינים להתגייס לשירות קבע בשירות בתי הסוהר
תמי עזרא:  זה נתון חשוב כי זה מראה על תחושות, שאולי דיברו עליהן קודם, ועל איזושהי תחושת מוגנת, וזה כולל כמובן גם נשים
תמי עזרא:  40% מקרב סוהרות החובה מבקשות ומעוניינות להתגייס לקבע
סימון דוידסון: ממתי הסקר הזה?
תמי עזרא: זה לא סקר, אלו נתונים שנתיים
תמי עזרא:      << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        זה נתון יפה וחיובי, אבל זה עדיין לא מעלים את הנתונים האחרים ש-51% מהפוגעים הם משרתי קבע, 24% הם אסירים, 17% זה מפקדים ישירים, ומשרתי חובה זה 18%
תמי עזרא:  כלומר, אתם צריכים לפעול בכמה נתיבים
מיקי לוי: זה ברור, כי גם במשטרה וגם בצבא המשרתים הם משרתים בקבע
מיקי לוי:  בצבא היחס הוא בדיוק הפוך כי הם בני אותו גיל
מיקי לוי:  ולכן, הנתונים שם הם יותר נמוכים
מיקי לוי:  לכן, צריכים לעשות יותר מעשה בקרב המשרתים מאשר בקרב החיילות שמגיעות
תמי עזרא: מבחינתנו, בגלל שפערי הגילאים הם מאוד מורגשים אצלנו, אז כל אירוע, בלי קשר להנחיות היחידה לחקירות סוהרים,  הוא כמו יחסי מרות
תמי עזרא:  זאת אומרת, אנחנו מתייחסים אליו כאל יחסי מרות
תמי עזרא:  זה נותן גם אפקט חשוב שנותן כיוון חשוב לחקירה עצמה ולטיפול בה
תמי עזרא:  בכל יחידה אצלנו, יחידת בית סוהר, יחידה קטנה יותר או גדולה, לא קשור לכמות האנשים, יש ממונת יוהל"ם
תמי עזרא:  תיכף גלית תיתן את ההמשך של הפעולות
תמי עזרא:  בנוסף, בעקבות הוועדה שהקימה הנציבה ובעקבות הצוות הזה, יש לנו כבר פרויקט שנכנס לכל היחידות בכל המקומות שיש בהם סוהרי וסוהרות חובה
תמי עזרא:  בכל משמרת, זה לא יחידה, יש שלוש משמרת, יש לנו פרויקט שנקרא "אחות גדולה"
תמי עזרא:  יש עוד אשת קבע או סוהרת חובה מאוד ותיקה, שבנוסף לממונת יוה"לם משמשת כאחות גדולה לכל מקרה שהוא, לרבות מקרים של הטרדות מינית
תמי עזרא:  זה אפקט מצוין
תמי עזרא:  הוא מקבל אפקט הדים מאוד מאוד חיובים בקרב אנשי הסגל וסוהרי החובה שלנו
תמי עזרא:  הארגון עשה כברת דרך
תמי עזרא:  אין ספק שתמיד יש עוד מה לעשות
תמי עזרא:  יש לנו פעולות רבות בנושא הסברה ומניעה
תמי עזרא:  בכל צומת, סוהר חובה או קבע בארגון עובר הדרכה בנושא הטרדה מינית, הבנת החוק, ובטח ובטח למי הוא או היא פונים במקרה הצורך
תמי עזרא:  יש כמובן כרטיס
תמי עזרא:  הנהלים שלנו מחודדים
מיקי לוי: יש לי שאלה אחת בסיסית: האם אחרי האירוע באמת הקשה, הצבא דווקא דיבר איתכם בנושא הפרדת תפקידים? אפשר לשלוח את אותן חיילות לבתי סוהר לנוער, לבתי סוהר לצווארון לבן
מיקי לוי:  לא ששם לא מסוכן, אבל נראה לי מסוכן הרבה פחות מהמקומות בהם הצבת אותן
מיקי לוי:  ההצבה היתה טעות בסיסית
סימון דוידסון: על איזה כמות מדובר? כמה מוצבות כחובה בשירות בתי הסוהר?
תמי עזרא: יש לנו היום כ-530
תמי עזרא:  מתוכן כמעט כ-40% הן כבר סוהרות
תמי עזרא:      << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        וכמה בבתי כלא לאסירים ביטחוניים? כולן משובצות עם אסירים ביטחוניים?
מירב בן ארי: זה לא העניין
מירב בן ארי:  הכלא הביטחוני הוא החלטה - - -     << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        מירב, את לא מתפרצת לדברים שלי
מירב בן ארי:  את כבר עושה את זה פעם שנייה
שרון ניר: אני  חייבת להתייחס לאמירה לגבי הזזת הבנות
שרון ניר:       << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        את תיכף מקבלת את זכות הדיבור
שרון ניר:  שוב, כמה מתוכן משובצות בכלא מול אסירים ביטחוניים?